V. RELAŢIILE ÎN CADRUL PIEŢEI (PRODUCĂTORII, CUMPĂRĂTORII, TERŢE PĂRŢI) 


5.1. Mentalitatea producătorului. Mentalitatea consumatorului. Fuziunea prod-consumului cu 

comerţul 

Producătorii se bucură de o mulţime de avantaje, pe care consumatorii nu le au. Planul producătorului 
prevede câteva obiective care îl deosebesc de planul consumatorului. Principalele obiective ale producătorului 
vizează activitatea de producere, de depozitare şi de transport al produselor. în cadrai acestor obiective planul 
producătorului cuprinde: ■ să fie proprietarul unei întreprinderi din care să obţină venituri nelimitate; ■ să aibă 
o libertate financiară şi o mentalitate economică modernă; ■ să realizeze cât mai multe investiţii care să-i 
asigure prosperitatea activităţii pe termen lung. 

De-a lungul anilor, cercetătorii s-au întrebat dacă dezvoltarea comerţului poate constitui „o eră a 
consumatorului sau era producătorului ?” Concluzia este că ceea ce poate fi „era consumatoralui”este de fapt 
„era producătorului”. De aceea, putem spune că în era producătorului, consumatorii plătesc preţuri mai mici 
pe termen scurt, dar la o analiză pe termen lung, constatăm că producătorii vor avea de câştigat, pentru că ei 
fac multe investiţii, în timp ce consumatorii achiziţionează mai multe bunuri. Paradoxal, putem spune că 
producătorii se îmbogăţesc în timp ce consumatorii sărăcesc pentru că îşi cheltuiesc veniturile. Făcând o 
comparaţie între planul consumatorului şi planul producătorului, cercetătorii au concluzionat că în noul 
mileniu consumatorii trebuie să gândească precum producătorii. 

Ţinând cont de faptul că faţă de planul producătorului, planul consumatorului are în vedere următoarele 
obiective: ■ să aibă un serviciu corespunzător, cu un salariu motivant; ■ să achiziţioneze cât mai multe bunuri 
prin cheltuirea banilor câştigaţi; ■ să realizeze economii pe termen scurt şi îndatoriri pe termen lung prin 
obţinerea de credite. 

Din cercetările efectuate în ultima perioadă, specialiştii au ajuns la concluzia că consumatorii pot să 
trăiască precum producătorii, dacă vor gândi şi acţiona precum aceştia, în acest sens lansându-se teoria 
„prosperaţi cumpărând în mod inteligent” adoptând sistemul numit „prod-consumator”. Prod-consumul 
înseamnă a cumpăra produse şi servicii de la producător prin îmbunătăţirea tehnicilor şi abilităţilor 
consumatorilor. Conceptul de prod-consumatori se realizează într-un parteneriat cu un producător, acesta din 
urmă facându-se un rabat la produsele şi serviciile oferite. în acest caz, planul oricărui consumator este de a 
deveni un prod-consumator care să nu înceteze să consume în condiţiile în care nu are costuri de regie, nu are 
angajaţi şi îşi gestionează singur afacerea. Planul producătorului, faţă de cel al prod-consumatoralui, prevede 
cheltuieli cu angajaţii, costuri de regie, de distribuţie, cheltuieli de publicitate şi uneori, împărţirea profitului 
cu partenerii de afaceri şi acţionarii. 

în ultimul timp, producătorii adoptă strategii eficiente pentru câştigarea consumatorilor, care constau în 
reduceri de preţuri, acordarea unui credit uşor accesibil, efectuarea de publicitate inteligentă şi prezentarea 
magazinelor intr-un decor şi expunere atractivă a produselor. în noua concepţie, privind prod-consumatorul, 
preţul produsului sau serviciilor obţinute este lucrul la care trebuie să renunţăm ca să obţinem ceea ce vrem, 
pentru că un preţ mai mic îl vei plăti în timp atât cât nu face. în acest sens, piaţa exemplifică activitatea anilor 
60, când doar în 6% din cazuri, oamenii nu luau masa acasă. în ultimii ani, acest procent a crescut la peste 
60%, oamenii ajungând la concluzia că servirea mesei în oraş este cu 70% mai scumpă decât servirea de 
acasă, dar timpul economisit în aceste condiţii aduce mai multe avantaje. Din acest exemplu se evidenţiază 
faptul că, mai ieftin nu înseamnă neapărat mai bun. 

în mentalitatea producătorului modern, „ valoarea adăugată ” folosită la fabricarea unui produs sau 
realizarea unui serviciu, este mult mai importantă decât costul acestora. Ca urmare, conceptul de prod- 
consumator, intr-o piaţă mai competitivă şi internaţionalizată, a revoluţionat consumatorii în sensul că, aceştia 
trebuie să adopte o cumpărare inteligentă ţinând cont de faptul că magazinele au devenit organizaţii experte în 
vânzări, în condiţiile în care consumatorul este amator în materie de cumpărături. 

De exemplu, studiind înregistrările video realizate în marile magazine, a rezultat că majoritatea oamenilor 
fac dreapta când intră intr-un magazin. Pornind de la această constatare, aeroporturile îşi instalează 
magazinele de cadouri pe partea dreaptă. Această strategie este adoptată de majoritatea comercianţilor. 
Pornind de la principiul că, un vânzător bun poate vinde orice, în etapa actuală, rolul vânzătorului a devenit 
foarte important. Principalele observaţii şi orientări pe care magazinele le au în vedere în atragerea de 
cumpărători sunt: 

♦ Clientul întotdeauna cumpără mai mult dacă i se dă posibilitatea să petreacă cât mai mult timp în magazin. 
Pentru aceasta, magazinele adoptă toate posibilităţile pentru a face mişcarea cât mai încetă a clienţilor 
(culoare înguste, lungi, muzică lentă, relaxantă şi o iluminare adecvată încât să-i determine să nu se 
grăbească). 

♦ Creşterea numărului cumpărăturilor spontane trebuie să fie permanent în atenţia organizatorilor activităţii 
din magazin. în acest sens, aranjarea mărfurilor se face intr-un mod în care să încurajeze cumpărătorii să 
cumpere unele produse datorită unor oportunităţi, ca de exemplu, aranjarea unor standuri de dulciuri lângă 
casele de marcat. 

♦ Aranjarea mărfurilor astfel încât să creeze tentaţii contribuie la creşterea vânzărilor: dulciurile pentru copii 
aşezate astfel încât să le permită să îşi aleagă singuri produsele dorite, va duce la achiziţii în domeniul 
respectiv. 

♦ Combinarea şi etalarea mărfurile, prin folosirea raţional ştiinţifică a factorului uman determină sporirea 
vânzărilor. Astfel, cumpărătorii constată că în fast-food-uri mărfurile sunt aşezate la nivelul privirii, 
deasupra caselor de marcat, ca, atunci când clienţii privesc la casier să vadă în mod inevitabil şi produsele 

expuse. De asemenea, se remarcă că în supermagazine există raioane în care mărfurile sunt expuse după 
anumite criterii - ordine alfabetică, tipuri diferite - , dar, aceste expuneri urmăresc să ofere cumpărătorilor 
toate tipurile dintr-un produs, influenţându-i în acest mod să achiziţioneze noi tipuri de produse pe care nu 
le-au folosit până în acel moment. 

♦ Prin oferirea de produse gratuite”, clientul este, de mu,lte ori determinat să achiziţioneze produsul 
respectiv şi a doua oară. 

Adoptarea unor semenea tehnici determină creşterea vânzărilor şi la prosperitatea firmei pe socoteala 
clientul care îşi consumă veniturile. Soluţia de a genera bună stare pentru consumator este aceea de a face 
cheltuieli inteligente şi nu de a munci mai mult. Fuziunea producătorului cu consumatorul vine în sprijinul 
acestei idei de a orienta achizionarea de bunuriprind ezvoltarea conceptului de consultanţă sau/şi 
recomandare, concept numit de unii experţi drept o oportunitate a acestui mileniu şi denumit „comerţ prin e- 
comandare”, activitate care se manifestă foarte dinamic în special în comerţul electronic. 

5.2.Interacţiunea cumpărător-vânzător şi vânzarea relaţională 

încheierea actului de vânzare-cumpărare se realizează odată cu obţinerea acordului de cumpărare din 
partea clientului, ca urmare a eforturilor depuse. Vânzătorul poate ajunge în acest punct prin finalizarea unui 
anumit dialog bazat pe întrebări de tipul”ori-ori”, situaţie în care ambele răspunsuri pot conduce la o vânzare. 
Pot exista, bineînţeles, şi obiecţii din partea clientului; ele trebuie, însă, rezolvate înainte ca vânzarea să se 
încheie efectiv. Din acest motiv cunoaşterea clientului este folositoare întrucât poate scoate la iveală un dialog 
prin care să fie evidenţiate anumite atribute avantajoase ale prodului în cauză. 

Vânzarea efectivă nu se termină când comanda este preluată. Scena finală evidenţiază gama de servicii 
post- vânzare care subliniază cadrai stabilirii unor relaţii pe termen mai îndelungat. Vânzătorul trebuie să se 
sigure că nu apar probleme în ceea ce priveşte livrarea, plata, instalarea, mentenanţa precum şi alte elemente 
care asigură satisfacerea clientului şi elimină neîncrederea sau neliniştea consumatorului. Este un moment 
favorabil în care un bun vânzător poate sublinia, din nou, avantajele produsului în raport cu alternativele 
existente şi modul în care viitorul consumator va percepe satisfacerea propriei necesităţi. 

In cadrai multor firme există obiceiul potrivit căruia activitatea celor mai buni reprezentanţi de vânzări 
este recompensată prin promovarea în funcţia de manager. Această politică se aplică plecând de la premisa că, 
în calitate de manager, un vânzător va putea împărtăşi cunoştinţele dobândite şi celorlalţi vânzători, pentru a 
avea succes. 

După cum se sugerează prin următoarele constatări, calităţile unui bun manager sunt, de regulă, diametral 
opuse atributelor unui bun vânzător: 

♦ un reprezentant de vânzări trebuie să fie propriul lui conducător pentru a avea rezultate, în timp ce un 
manager trebuie să conducă oamenii din subordine către obţinerea de rezultate; 

♦ un vânzător trebuie să fie rapid, pe când un manager trebuie să fie răbdător şi să dezvolte situaţii; 

♦ un vânzător impune o recunoaştere constantă a rezultatelor pe când un manager trebuie să accepte un 
rol secundar; 

♦ un vânzător are o viziune pe termen scurt în timp ce managerul de vânzări trebuie să conceapă 
dezvoltarea afacerii; 

♦ dacă vânzătorul se bazează în primul rând pe sine, managerul se bazează pe subordonaţi; vânzătorul 
construieşte loialitatea faţă de clienţi iar managerul faţă de companie; 

♦ dacă un vânzător are o mare libertate de acţiune atâta timp cât obţine rezultate de excepţie, un 
manager de vânzări se conformează politicilor şi procedurilor care îi îngrădesc sfera de activitate. 

întrucât succesul în domeniul managerial cere un amestec de experienţă în vânzare, cunoştinţe despre 
tehnologia vâanzării dar şi calităţi de conducător, o decizie bună constă în identificarea particularităţilor 
individuale şi potenţialul de conducere al fiecărui vânzător şi promovarea doar a celor care în mod sigur vor 
deprinde abilităţi şi cunoştinţe esenţiale în exercitarea respectivei responsabilităţi. 

Funcţionarea forţei de vânzare focalizează asupra următoarelor aspecte: recrutarea şi selecţia personalului, 
supervizarea, evaluarea performanţelor şi recompensarea. Cheia succesului în conducerea forţei de vânzare 
constă în selectarea oamenilor potriviţi. Indiferent de calitatea managementului, dacă forţa de vânzare este 
inferioară faţă de cea a concurenţei, atunci concurentul va învinge. 

A vinde este o profesie, în care agentul de vânzări trebuie să fie bine informat în legătură cu zona lui de 
activitate, cu climatul general de afaceri, să aibă o cultură generală, să fie în măsură să discute cu clienţii 
schimbările şi tendinţele pieţei din mediul de afaceri şi politica pieţei internaţionale. 

Pentru aceasta, performanţa agentului de vânzări poate fi reprezentată schematic astfel: 


Performanţa agentului de vânzări 


Figura nr.3 

Din figura de mai sus rezultă că un agent de vânzări profesionist va obţine maximum de performanţă 
atunci când este bine informat despre climatul general de afaceri, atât din aria lui de activitate, cât şi de pe alte 
pieţe. Acesta trebuie să aibă o cultură generală, să poată să întreţină un dialog cu clienţii despre tendinţele 
pieţei şi despre schimbările din mediul de afaceri. 

Agentul de vânzări trebuie să fie familiarizat cu calităţile produselor, să cunoască principalele oferte 
existente pe piaţă putând să facă anumite comparaţii despre calitatea acestora. 

De asemenea, el trebuie să fie un bun cunoscător al domeniului de activitate, al întreprinderii unde 
lucrează şi să poată oferi clienţilor legături de asistenţă tehnică sau să le propună şi alte afaceri din domeniul 
întreprinderii. 

Produsul pe care îl oferă tebuie să fie foarte bine cunoscut de agentul de vânzări, să poată oferi 
instrucţiunile necesare clienţilor, precum şi alte explicaţii şi informaţii solicitate de clienţi în legătură cu 
produsele respective oferite spre vânzare. 

Agentul de vânzări trebuie în permanenţă să-şi perfecţioneze tehnicile de vânzare şi aptitudinile de 
comerciant. Atitudinea agentului de vânzări este una din caracteristicile cele mai importante ale acestuia în 
relaţiile cu clienţii. în activitatea sa, agentul de vânzări trebuie să devină un expert în cunoaşterea oamenilor, 
să fie comunicativ şi sociabil. 

în materie de vânzări, fiecare situaţie este într-un anumit fel unică, iar agentul de vânzări trebuie să 
înţeleagă interacţiunea dintre cumpărător şi vânzător acceptând faptul că este imposibil să deţină un control 
absolut asupra acestor situaţii. Cel mai important rol al agenţilor de vânzări, în ziua de astăzi, este crearea, 
consolidarea şi menţinerea unor relaţii profitabile cu clienţii. Rolul agentului de vânzări se accentuează din ce 
în ce mai mult dispre stilul tradiţional de vânzare agresivă, bazată pe persuasiune, spre un rol nou, de „om de 
relaţii”, acesta având menirea de consilieri comerciali şi de a asigura relaţii de durată cu clienţii pe baza 
încrederii reciproce şi a implicării afective. 

Personalitatea şi caracteristicile comportamentale şi mentale ale agentului de vânzări constituie atribute 
ale acestora, dar trebuie să reţinem că nu există nici un model de personalitate care să garanteze performanţele 
agentului de vânzări. Cu toate acestea, pe baza unor studii empirice, au fost identificate câteva atribute care ar 
trebui să existe la agenţii de vânzări. Dintre acestea reţinem: 

♦ energie şi iniţiativă personală; 

♦ capacitate organizatorică şi de planificare; 

♦ un nivel satisfăcător de pregătire şcolară şi de cultură; 

♦ existenţa unei capacităţi de adaptare la o multitudine de personalităţi şi comportamente; 

♦ dorinţă şi preocupare pentru perfecţionarea personală şi profesională; 

♦ dorinţa şi nevoia de recunoaştere profesională. 

După unii cercetători, profilul agentului de vânzări ideal trebuie să arate astfel: înalt, cu o alură fizică 
impresionantă şi energică; perseverent în muncă, cu dorinţe şi posibilităţi să lucreze peste program, cu plăceri 
şi satisfacţii în rezolvarea problemelor; bucuros când este apreciat de colectiv pentru performanţele obţinute 
în activitatea de vânzări; interesat în recunoaşterea profesională; capabil din punct de vedere intelectual şi cu 
un număr variat de preocupări; adaptabil şi flexibil în activitatea profesională; consideră vânzarea ca pe o 
carieră profesională şi este mulţumit de funcţia comercială pe care o exercită. 

Modelul comportamentului vânzătorilor este redat în figura de mai jos: 


Modelul comportamentului vânzătorilor 


Figura nr.4. 

Sursa: Donaldson B., „Managementul vânzărilor” , Ed.Codecs, Bucureşti, 2001 
Din figură rezultă mai multe tipare ale comportamentului în domeniul vânzărilor. Primul tip de 
comportament, prezentat în sectorul 1 al figurii, este cel dominant-ostil. Căldura înseamnă consideraţie faţă de 
partener, preocuparea pentru a fi atent la nevoile cumpărătorului şi de a le înţelege, recpetivitatea faţă de 
problemele lui şi faţă de situaţia în care se află. Ostilitatea înseamnă exact opusul, afişarea manifestă a unei 
lipse de înţelegere faţă de ceilalţi şi faţă de poziţiile lor, mergând aproape până la a le sfida valoarea şi 
încrederea în sine. Dominaţia este dorinţa de a controla situaţiile interpersonale utilizând tehnici de forţă. La 
celălalt capăt al spectrului, supunerea se manifestă printr-o acceptare pasivă, complezentă a poziţiei celuilalt 
şi printr-o lipsă totală de hotărâre. Comportamentul dominant ostil este manifestat de agenţii de vânzări care 
îşi privesc clienţii ca pe nişte persoane care arareori cumpără ceva de bunăvoie şi care consideră că, pentru a 

avea succes în vânzare, cel care vinde trebuie să dea dovadă de multă tărie de caracter, dublată de dorinţa de a 
reuşi. în sectorul 2, agenţii de vânzări privesc clienţii ca pe nişte oameni care cumpără ceva numai atunci când 
sunt bine pregătiţi să o facă, situaţie pe care vânzătorul nu are cum să o schimbe. Aceasta presupune că 
vânzătorul trebuie să aştepte momentul în care clientul este pregătit să cumpere. în sectorul 3, agenţii încearcă 
să intre în graţiile clientului, ştiut fiind că oamenii nu cumpără decât de la vânzătorii pe care îi plac. 
Cmportamentul dominant cald (S4), este asociatcu modul de a privi vânzarea ca pe o încercare de a-1 
convinge pe client că nevoile şi beneficiile sale, pe de o parte, şi procesul de vânzare, pe de altă parte, 
reprezintă un sistem reciproc avantajos. 

Comportamentul clientului este reprezentat în figura nr.5. 

Figura nr.5. 

Modelul comportamentului cumpărătorului 

Sursa: Donaldson B., „Managementul vânzărilor” , Ed.Codecs, Bucureşti, 2001 

Clientul dominant-ostil (SI) este cel care nu are încredere în agenţii de vânzări, despre care îşi imaginează 
că nu urmăresc decât să scape de o marfă pe care nimeni nu o vrea şi aceasta la nişte preţuri mult mai mari 
decât valoarea mărfii. Modelul cumpărătorului supus-ostil (S2) este reprezentat de cel ce nu are încredere în 
agenţii de vânzări şi caută să nu se întâlnească cu ei. Clientul supus-cald (S3) este o problemă, din diferite 
motive şi aceasta pentru că, el consideră că toate produsele şi toţi agenţii sunt la fel şi nu există nici o 
diferenţă astfel că acesta preferă să cumpere numai de la persoanele pe care le place sau este în mod obişnuit 

să facă afaceri. Cumpărătorii dominant-calzi (S4) acceptă să cumpere de la vânzătorii care ştiu să 
demonstreze prin ce este mai bun şi mai avantajos produsul prezentat faţă de celelalte existente pe piaţă. în 
activitatea de vânzări este vital pentru agenţi să interpreteze corect nevoile cumpărătorilor şi să depună un 
efort susţinut pentru realizarea vânzărilor. Instruirea, nivelul de pregătire şi aptitudinile fundamentale ale 
agentului de vânzări reprezintă capacitatea de convingere care este alcătuită din următoarele faze: 

♦ găsirea clienţilor potenţiali; 

♦ stabilirea contactului; 

♦ definirea nevoilor şi problemelor clienţilor potenţiali; 

♦ stimularea dorinţei de a cumpăra produsele societăţii ofertante; 

♦ încheierea tranzacţiei; 

♦ continuarea cu alte tranzacţii şi cultivarea clientului. 

5.3. Probleme etice în activitatea comercială 

Intr-o viziune modernă, de ansamblu, promovarea vânzărilor reprezintă un demers complex cu o strategie 
de comunicare promoţională, prin care societatea urmăreşte influenţarea comportamentului consumatorului şi 
orientarea atitudinii acestuia faţă de produsele oferite intr-un sens favorabil, astfel încât firma să obţină o 
creştere a cererii. 

Instrumentele de promovare a vânzărilor sunt diferite în funcţie de obiectivele lor specifice. Agenţii de 
vânzări apelează uneori la acţiuni promoţionale de tip stimulativ pentru a atrage noi consumatori şi în acelaşi 
timp, întreprind acţiuni pentru a-i recompensa pe clienţii fideli adoptând strategii potrivite de fidelizare. 

Putem afirma că în ultima vreme, şi pe piaţa din România majoritatea firmelor conştientizează faptul că 
păstrarea clienţilor existenţi este mai importantăa decât atragerea de noi clienţi şi aceasta datorită costurilor 
enorme necesare atragerii de noi clienţi care pot fi de câteva ori mai mari decât costurile fidelizarii clienţilor 
existenţi. In general, clienţii satisfăcuţi rămân fideli mai mult timp, cumpăra în cantitate mai mare, sunt mai 
puţin influenţaţi de preţ şi prezintă altor persoane marca sau firma intr-o lumina favorabila. 

Un studiu realizat de Pierre Chandon, Brian Wansink 1 (Universitatea din Illinois) a relevat faptul că orice 
consumator reacţionează la promoţii pentru a răspunde la cel puţin două categorii de beneficii. Prima 
categorie este cea a beneficiilor hedoniste sau intrinseci (divertisment, explorare şi exprimarea valorii) ; a 
doua categorie se referă la beneficiile utilitare sau extrinseci (economisire, calitate sporită a produsului şi 
modificarea obiceiurilor de achiziţionare a produsului). 

0 promoţie de succes aduce noi clienţi, ii fidelizeaza pe cei existenţi, creşte vânzările pe termen scurt şi 
aduce un plus de imagine mărcii promovate. O promoţie poate avea succes, indiferent de piaţă, câtă vreme 

1 Journal of Marketing Voi. XXXVII Nr 36 Sept 1996 şi Wall Street journal Nr.82 din Oct 1996 

este bine adaptată mentalităţilor din acea piaţă şi este racordată corect atât la nevoile şi aspiraţiile 
consumatorului, cât şi la nevoile mărcii. 

Lucrul pe care clienţii l-au pus intotdeauna pe prim loc în lumea vânzărilor este încrederea. De foarte 
multe ori, motivul principal pentru care oamenii cumpără o anumită marcă este încrederea. Având în vedere 
faptul ca motivele morale precumpănesc asupra celor comerciale, de multe ori auzim spunându-se „Daţi-mi 
pe cineva în care să am încredere Activitatea de vânzare este un proces care trebuie desfăşurat pentru/sau 
împreună cu clientul şi nu trebuie înţeles ca un proces impus clientului. De aceea, înţelegerea criteriilor 
morale de conduită în afaceri, este deosebit de importantă deoarece noile structuri organizationale dau naştere 
unor noi complicaţii legate de circulaţia şi administrarea informaţiilor în cadrul diferitelor grupe de lucru şi al 
intregii organizaţii, pentru care nu există procedee tradiţionale. Curente recente în teoria şi practica 
managerială precum Total Quality Management, configurează tot mai mult cu un consens deplin importanţa 
eticii şi moralei în afaceri. In corporaţiile moderne există deja directori pe probleme de etică (corporate ethics 
officers), având în acelaşi timp un număr de consultanţi independenţi în materie de etică a afacerilor. După 
Robert C.Solomon, sunt distinse mai multe nivele ale eticii afacerilor: 

• nivelul microeticii, care cuprinde regulile schimbului echitabil intre indivizi; 

• nivelul macroeticii, care se refera la regulile instituţionale sau culturale ale comerţului pentru o 
intreaga societate („lumea afacerilor”); 

• nivelul molar al etici afacerilor, care este preocupat de unitatea de baza a comerţului, respectiv 
corporaţia. 

Micro-etica afacerilor vizează o zonă largă din etica tradiţională: natura promisiunilor şi alte obligaţii; 
natura ţdrepturilor individuale, intenţiile; consecinţele faptelor şi alte implicaţii ale acţiunilor individuale. 
Caracteristic microeticii afacerilor este schimbul echitabil şi noţiunea de salariu echitabil, de negociere 
corectă, ca şi ideea de „afacere bună” pentru ambele părţi. 

Macro-etica reprezintă problemele majore referitoare la justiţie, legitimitate şi natura societăţii care 
alcătuiesc filosofia politică şi socială ale afacerii. 

Nivelul moral al eticii afacerilor este compatibil cu întrebări referitoare la rolul corporaţiilor în societate şi 
la rolul individului în corporaţie. Unitatea moralî redă problema responsabilităţi sociale a fiecărui membru al 
corporaţiei - adică rolul corporaţiei într-o societate şi problema responsabilităţilor limitate, adica rolul 
individului în corporaţie. 

Conceptul principal al unei însemnate părţi din etica afacerilor este cel de responsabilitate socială, 
concept care, în opinia lui Milton Friedman, a fost transpus în celebra formulă: ” responsabilitatea socială a 
afacerilor este de a-şi măari profiturile”. 

In viziunea modernă, conceptul de responsabilitate socială, văzut ca un concept cheie al eticii afacerilor, 
este o noţiune morală care coagulează atât ideea unor virtuţi particulare implicate în această sferă a vieţii 

(onestitate, reciprocitate, interes mutual, utilitate) cât şi ideea că există capacităţi şi disponibilităţi sociale şi 
morale pe care le are corporaţia insaşi. 

Subiectul predilect, de suprafaţă, al eticii afacerilor îl reprezintă scandalurile financiare şi „îmbogăţirea 
peste noapte” a unora, dar temele reale şi semnificative, de adâncime, sunt, evident, mult mai diversificate. 

In acest context, Richard T.De George 2 distinge între probleme micro şi macro-morale şi consideră că 
problemele eticii afacerilor, luate într-un cadru dat şi raportate la un sistem economic, cel al capitalismului 
actual, pot fi împărţite în şase categorii: 

• Prima categorie se referă la determinarea corectitudinii distribuirii resurselor, acţiune care vizează 
fundamentele dreptăţii distributive (alocarea resurselor şi a veniturilor să se facă în funcţie de merit, nevoi, 
efort, abilitate etc.). 

• Al doilea set de probleme vizează principiul clar circumscris al dreptăţii la cazuri particulare. Aceasta 
înseamnă că anumite „cazuri dificile” ce pun probleme morale se pot rezolva prin dezbateri şi discuţii. 

• Categoria a treia de probleme morale din domeniul afacerilor se referă la conflictul dintre valori 
(liberatate, dreptate, egalitate, bunăstare, securitate personală, productivitate, merit, eficienţă etc.). 

• Al patrulea tip de probleme morale apare ca urmare a dezvoltării intuiţiilor morale şi a sarcinii de a le 
aplica la practicile anticipate anterior. Astfel, segregarea şi discriminarea în munca bazata pe criterii de sex 
sau rasă, sunt practici considerate acum imorale, care, cu mult timp înainte nu erau evaluate în acest mod. 

• A cincea categorie de probleme morale este cea creată de consecinţele pe care le aduc cu ele noile 
produse tehnologice, inclusiv tehnicile societăţii informaţionale şi cele de manipulare genetică 3 . 

• Categoria a şasea de probleme micro şi macro-morale cuprinde modul în care se aplica valorile morale 
acceptate în chip obişnuit şi se referă la interdicţiile care se impun în conducerea afacerilor şi a 
întreprinderilor 4 . 

Richard T.de George subliniază ca: „asta nu înseamnă ca vom întâlni peste tot în afaceri numai acte 
morale, iar unde etica nu este autoimpusă, ea trebuie să fie impusă din afara prin sancţiuni adecvate pentru a 
proteja binele generaF. 

După profesorii William H.Show şi Vincent Barry 5 , problemele tipice eticii afacerilor se referă la: 

• obligaţia firmei de a ajuta în lupta cu problemele cu care se confruntă societatea (inegalităţile de 
venit, sărăcie, poluare şi ruina urbană) ; 

• legitimitaeta dreptului angajaţilor de a se folosi de poziţiile deţinute în interiorul firmelor pentru a- 
şi avansa propriile interese 6 In practica, de multe ori se afirmă că, „ etica nu are nimic de a face cu afacerile”. 

2 Richard T.de George Business ethics Ed 1 Collier Macmillan Publishers 1982 

3 Există astăzi posibilitatea de a distruge rasa umană ca şi mediul înconjurător astfel încât el sa nu mai poată fi suportul generaţiilor viitoare. De 

asemenea, în afaceri există posibilitatea de a se consuma resursele naturale neregenerabile. 

4 în aceasta categorie, de exemplu, includem minciuna şi furtul, luarea de mită şi alte comportamente care constituie acte imorale. 

5 William H. Shaw, Vincent E. Barry, Moral Issues in Business, Ed. 10 Wadsworth Pub Co, Mar..2003 

6 Sunt practicile bazate pe folosirea unor informaţii privilegiate imorale? 

Responsabilitatea etică, aşa cum este ea denumită de specialişti, obligă oamenii de afaceri, respectiv 
firmele, să facă tot ceea ce este just, corect şi echitabil chiar dacă nu întotdeauna aceste atitudini sunt 
reglementate de un cadru legal. In procesul de globalizare a economiei mondiale, mediul de afaceri a suferit şi 
suferă schimbări rapide generatoare de noi responsabilităţi sociale şi obligaţii etice ale firmelor. Schimbările 
din lumea afacerilor, ca efect al procesului globalizare au un mare efect în etica afacerilor ca urmare a 
curentului multicultural ce influenţează operarea pe pieţele internaţionale. Atitudinile şi valorile de etică şi 
morală existente pe piaţa din Europa sunt diferite de aceleaşi valori existente în ţările din Orientul Mijlociu. 
Exemplificăm în acest sens folosirea în muncă a minorilor care, în concepţia europeană constituie o atitudine 
imorală, pe când în unele ţări asiatice, nu reprezintă o chestiune de moralitate importantă. 

Schimbările cele mai spectaculoase din lumea afacerilor sunt cele legate de procesul de globalizare. 

Ca urmare, este şi normal, ca procesul de globalizare să dea naştere la dispute ideologice şi dezbateri pro 
şi contra. Astfel, există foarte mulţi adepţi care se manifestă împotriva procesului de globalizare cu motivaţii 
că, datorită efectelor globalizării, instabilitatea economică şi inegalitatea dintre ţări şi indivizi sunt fenomene 
ce se accentuează. De cealaltă parte se situează analiştii economici care susţin procesul de globalizare ca 
fiind cu efecte economice pozitive de mare succes. 

Fără teama de a greşi, menţionăm că, procesul de globalizare a fost, este şi va fi folositor în special pentru 
faptul că se elimină barierele artificiale din calea circulaţiei bunurilor, serviciilor şi capitalului, se reduc 
cheltuielile de transport şi se extind cunoştinţele tehnice, economice şi tehnologice avansate pe piaţa 
globalizată, contribuind la dezvoltarea accesului egal pentru toţi la tehniologiile moderne care cresc nivelul de 
trai.. Nu trebuie să uităm că regulile de bază ale globalizării sunt în primul rând, mecanismele economice de 
concurenţă neîngrădită pe piaţa internaţională şi că toate acestea devin mai eficiente atunci când se respectă 
regulile de etică şi morală în afaceri. 

Procesele şi activităţile economice desfăşurate de diferite firme pe piaţa altor state trebuie să respecte 
aspectele legale şi juridice ale statului respectiv. Ca urmare, este normal ca procesul de etică în afaceri să 
înceapă acolo unde legea se sfârşeşte şi principiile etice trebuie aplicate fără a fi sub un control 
guvernamental. Normele de etică şi morală în afaceri trebuie să fie definite de strategii prin care firmele să 
respecte mediul (emisie de gaze toxice în atmosferă), cultura, obiceiurile, asigurându-se o dezvoltare 
sustenabilă a zonelor respective. în concepţia emisă de World Commission of Environment and Development, 
„ dezvoltarea sustenabilă este o dezvoltare care satisface nevoile prezentului fără a compromite capacitatea 
generaţiilor viitoare de a-şi satisface propriilor lor necesităţi” 1 Această accepţiune întăreşte şi dezvoltă 
necesitatea valorilor morale şi etice în afaceri. 

în ultimul timp, conceptul de dezvoltare durabilă, sustenabilă a căpătat o mai mare amplitudine 
cuprinzând deopotrivă, aspecte economice şi sociale şi punând în discuţie problemele eticii şi moralei în 

7 Crane, Andrew et Matten, Dirk, Business Ethics. A European Perspective, Oxford University Press, 2004, p.22 

mediul de afaceri. Dezvoltarea sustenabilă ia în considerare şi fenomene ecologice, economice şi sociale, fiind 
în acelaşi timp un concept strâns legat de protecţia individului, societăţii şi mediului înconjurător. 

Abordarea strategiilor economice din perspectiva dezvoltării sustenabile are implicaţii şi pentru etica 
afacerilor care a fost structurată de către economişti precum Kenneth Arrow 8 [1962], Herman Daly 9 [1968] şi 
David W. Pearce l0 [1978] în mai multe niveluri: economic, social, moral şi etic. Astfel, responsabilitatea 
managementului trebuie să producă şi să comercializeze produsele care asigură succesul economic al firmei. 

Din perspectiva socială, preocupările cele mai însemnate sunt legate de stabilirea unor relaţii mai 
echitabile între consumatorii bogaţi din ţările dezvoltate şi oamenii săraci din ţările în curs de dezvoltare, 
precum şi pentru dezvoltarea unor relaţii echitabile între populaţia urbană şi rurală, între bărbaţi şi femei. 

Conceptul de dezvoltarea sustenabilă are implicaţii şi în procesul de etică şi morală în activitatea de 
comerţ. Aceste implicaţii etice pot fi generate de anumite tehnici de marketing prin care se creează probleme 
de natură etică precum închiderea unor fabrici, fabricarea unor produse ce provoacă nerespectarea normelor 
de poluare etc. 

în majoritatea ţărilor există diferite constrângeri legale care reglementează modul în care se desfăşoară 
activitatea economică, astfel încât să se evite exploatarea şi practicile care se abat de la etică. în 1968 a fost 
adoptată Legea activităţilor comerciale (Trades Description Act), a cărei menire este protejarea clienţilor 
împotriva mesajelor comerciale mincinoase şi a practicilor de afaceri necinstite. Legea acoperă cazul 
anunţurilor personale publicate spre vânzare şi în conformitate cu această lege, afirmaţiile neadevărate, de 
exemplu, „un singur posesor”, când de fapt maşina a avut mai mulţi proprietari îl îndreptăţesc pe cumpărător 
să-l acţioneze injustiţie pe cel care i-a vândut maşina printr-un anunţ în care s-au făcut afirmaţii neadevărate. 

De asemenea, informaţiile privind ţara de origine a produselor sau relevanţa pentru etica practicilor 
comerciale privind preţul reglementat constituie o abatere de la etică în Marea Britnie prin Legea protecţiei 
consumatorului (Consumer Protection Act). 

Având în vedere că vânzările se realizează la interfaţa dintre organizaţii şi clienţi, îndeplinirea 
obiectivelor comerciale presupune şi apariţia problemelor de etică, atât la nivel personal, cât şi la nivelul 
companiei, al concurenţei sau al clienţilor. 

Fundamentul unei relaţii etice în domeniul comerţului este reprezentat de onestitate şi încredere, la care se 
adaugă corectitudinea şi profesionalismul. 

5.4.Parteneriatul Angrosist-Detailist 


8 Kenneth Arrow, The Economic Implications ofLeaming bvDoing Review of Economic Studies 29 (June 1962) pag. 155-73. 

9 Daly, H.E, Economics as a Life Science, Journal of Political Economy 1968, Voi. 76 pag 392-406. 

10 David W Pearce The Valuation of social cost Publisher: London ; Boston : Allen & Unwin, 1978. 

Fenomenul „parteneriatului”, prin prisma relaţiei dintre angrosist şi detailist, tară a fi neapărat complex, 
este cu siguranţă un concept revoluţionar, iar raportarea sa la un timp anume este esenţială. Esenţa 
conceptului de parteneriat constă în faptul că rezultatele afacerilor pot fi îmbunătăţite modificând oricare 
strategie curentă de relaţii care există între parteneri. 

Elementul de noutate în cooperarea dintre angrosişti şi detailişti constă în aceea că, unii dintre ei ridică 
aceste relaţii la nivel strategic şi investesc resurse imense în ideea că aceste legături pot deveni o bază pentru 
un avantaj competiţional de lungă durată. Din acest punct de vedere, parteneriatul dintre detailişti şi 
angrosişti este perceput ca o schimbare profundă în concepţia fiecăruia, o modificare esenţială în paradigmele 
afacerii moderne. 

Esenţa conceptului de parteneriat constă în gestionarea comună a unor elemente de cost şi profit, în 
funcţie de volumul afacerii şi scopurile financiare asupra cărora s-a căzut de acord în prealabil, toate acestea 
având loc, în cele din urmă, în cadrul unui proces la care contribuie ambii parteneri. 

Principalele aspecte de tip strategic ce caracterizează parteneriatul angrosist-detailist au în vedere 
următoarele: 

> integrează scopurile de afaceri ale angrosistului şi detailistului. El este competitiv din punct de 
vedere al costurilor şi are o contabilitate concentrată pe rezutate. Oportunităţile pentru vânzări şi profituri 
rezultă din identificarea şi explorarea tuturor posibilităţilor de afaceri susţinute prin parteneriat. 

> permite angrosistului şi detailistului să stabilească obiective comune legate de consumatori sau 
să creeze eficienţe de sistem. Obiectivul său este de a crea un nou centru al profitului pentru ambii parteneri. 

> creează un „mecanism cu pârghii”, care reuneşte parteneri puternici cu efect sinergetic, ceea ce este 
mai dificil de realizat în condiţiile de dispersie a reţelei detailiştilor sau angrosiştilor. 

> deschide drumul dezvoltării interfeţei cumpărător-vânzător către alte orizonturi şi funcţii în 
cadrul ambelor întreprinderi. Această legătură se petrece, în mod fizic, la sediile detailiştilor şi permite o 
completă aliniere a strategiilor, structurilor şi proceselor de muncă . 

> se bazează pe sisteme şi tehnologii pentru a comunica, analiza şi a înlocui relaţiile personal- 
conducere cu scopuri de afaceri şi standarde de muncă. 

> dezvoltă organizaţii mai flexibile decât cele din trecut. Ele creează soluţii locale şi elimină 
variaţiile neproductive, adică schimbarea de dragul schimbării. Relaţia angrosist-detailist devine, în fapt, o 
ocazie majoră pentru creşterea volumului şi a profitului, ambele organizaţii canalizându-şi energiile şi 
experienţa spre satisfacerea nevoilor consumatorului şi spre eliminarea costurilor redundante din sistemul 
global. în acest fel, parteneriatul este cea mai dinamică şi cuprinzătoare strategie pe care o pot adopta atât 
detailistul cât şi angrosistul. 

Punctul forte al parteneriatului constă în faptul că el poate oferi un avantaj competitiv viabil. 

Dezavantajul parteneriatului aer la bază schimbarea pe care o necesită acesta. Parteneriatul va 
modifica structura organizatorică a firmelor, mai ales în ceea ce priveşte interferenţa structurală, în vederea 
includerii şi a altor funcţii, pe lângă cele de cumpărare şi vânzare. Totodată, el va schimba activitatea 
desfăşurată, deoarece noile structuri au capacităţi mai mari decât structurile existente. Nu în ultimul rând, el 
va modifica suportul decizional şi sistemele logistice, pentru a facilita scopuri de afaceri comune între 
parteneri.Tot mai mulţi detailişti şi angrosişti se conving de faptul că relaţiile de parteneriat reprezintă un 
obiectiv comun care îi ajută să-şi atingă scopurile. Aceste scopuri, chiar dacă în particular pot diferi, ele se 
cantonează în următoarele zone cheie comune. 

• scopuri comune legate de consumatori, managementul calităţii şi parteneriatul însuşi, 

• cooperare în domeniul marketingului la nivelul consumatorului-, este o arie de larg interes, deoarece 
atât detailistul, cât şi angrosistul se unesc pentru a servi mai bine o bază a consumatorilor din ce în ce mai 
fragmentată şi mai puţin loială unor sortimente specifice. Mişcarea în această arie are loc către piaţă, magazin 
sau chiar către marketingul la nivel micro (al consumatorului). 

• activitatea în interiorul magazinului-, ea se referă la un parteneriat de operare la nivelul magazinelor şi 
se concentrează asupra maximizării impactului asupra produselor aflate pe raft şi comercializării, pe bază de 
strategii combinate ale detailistului şi angrosistului, referitoare la sortimente şi categorii de produse sau 
consumatori. 

• logistica reacţiei rapide : este o arie majoră a activităţii de parteneriat care conduce la avantaje atât de 
volum cât şi de profit pentru detailiştii şi angrosiştii respectivi. De fapt, oportunităţile de câştig în afaceri prin 
intermediul parteneriatului bazat pe reacţia rapidă sunt atât de mari încât mulţi dintre deschizătorii de drum au 
început şi continuă să prospere în această arie extrem de fertilă. 

• haz a decizională/comunicaţiile : un schimb de informaţii în creştere, crearea în comun de mijloace de 

analiză şi alinierea standardelor actuale în materie de hardware/software şi de date necesare realizării 

micro-marketingului şi reacţiei rapide. 

• managementul ciclului venitului-, programe de transfer electronic al fondurilor, eliminarea muncii 

suplimentare, crearea unor sisteme care să permită ambilor parteneri stabilirea unor măsuri comune în 

vederea obţinerii succesului, bazate pe modelarea financiară a tuturor costurilor aferente sistemelor. 

Aşadar, se poate spune că parteneriatul rezultă aproape întotdeauna dintr-o lărgire a contactelor 
formale, funcţionale dintre întreprinderile partenere. în stadiul său cel mai avansat ia forma echipelor 
multifuncţionale, echipa angrosistului fiind plasată în spaţiu aproape de partenerul detailist. Aceste echipe 
multifuncţionale au un asemenea personal şi sunt dotate de aşa natură încât să poată veni în întâmpinarea 
cerinţelor specifice ale consumatorilor. 

în concluzie, se poate spune că parteneriatul reprezintă o muncă grea, ce necesită modificări în modul 
de gândire şi de acţionare şi modificări în activitatea desfăşurată, iar aceste modificări sunt cel mai dificil de 

realizat cu succes. Totul depinde de abilitatea partenerilor de a capta energia acestui „val al viitorului” care 
este parteneriatul şi a genera avantajul competitiv viabil. 

5.5.Parteneriatul strategic Industrie-Comerţ sau Răspuns Eficient pentru Consumator (ERC) 

Presiunea fenomenelor globalizării şi integrării obligă la înscrierea în coordonatele managementului 
modern, participativ, previzional, prin susţinerea noului sistem de valori în planul culturii şi civilizaţiei şi 
procesele de dezvoltare durabilă apte să creeze un mediu ambiant adecvat unei evoluţii normale. Acest lucru 
este marcat şi de: 

• accelerarea în toate planurile schimbării (caracteristica fundamentală a timpului), 

• alimentarea rapidă şi continuă a nevoii de inovaţie şi schimbare (prin utilizarea inteligentă a 
creativităţii, informaţiei şi cunoaşterii), 

• plasarea factorului uman în centrul procesului de produce a cunoaşterii, 

• creşterea cererii de cunoaştere specializată (teoretică şi practică) şi a volumului de date, informaţii, 

Pornind de la trăsătura fundamentală a economiei mondiale, respectiv evoluţia rapidă spre globalizare şi 

utilizarea tehnologiilor informaţiei şi comunicaţiei, Consiliul Europei a adoptat „Agenda 2000”, în care 
politicile cunoaşterii (cercetarea, inovarea, educaţia, formarea profesională) sunt plasate la baza politicilor 
interne ale Uniunii Europene şi sunt considerate ca având o importanţă deosebită în contextul tranziţiei spre o 
Europă a cunoaşterii. 

In lucrarea „Tehnologia informaţiei pentru dezvoltare durabilă 11 ”) Mansell, R, When,U (eds.),1998] 
autorii menţionează faptul că accesul la tehnologiile informaţiei şi capacitatea de a le utiliza în mod critic şi 
eficient constituie o trăsătură fundamentală care diferenţiază ţările bogate de cele sărace în materie de 
cunoaştere. O serie de specialişti arată că, economiile producătoare de idei sunt mai inegalitare decât cele 
producătoare de obiecte şi că trecerea de la economia de obiecte la „ economia de idei ” duce la 
dematerializarea societăţilor moderne, impunându-se a urmări şi soluţiona inegalităţile sociale sistematice şi 
exacerbarea polarizării economice şi sociale, deoarece în ciuda difuzării globale a producerii de cunoaştere, 
inegalităţile distribuţiei de cunoaştere devin şi mai mari şi vizibile. 

Astăzi se simte tot mai mult nevoia identificării unor aranjamente politicile şi instituţionale care să 
promoveze o mai bună integrare a politicilor comerciale, investiţionale şi ecologice la nivel naţional şi 
internaţional. Este tot mai larg recunoscută necesitatea clarificării legăturii complexe între dimensiunile 
economică, socială şi ecologică, ale dezvoltării durabile. în absenţa unei bune funcţionări a pieţelor şi a unui 
set de preţuri care să conducă la un echilibru optim între economic, social şi ecologic, integrarea acestor 


11 Mansell, R, When, U (eds.) Knowledge Societies: Information technologv for Sustainable Development. New York: Oxford University Press. 1998. 

preocupări poate fi realizată doar prin acţiune colectivă şi prin acordarea de asistenţă, la nivel internaţional, 
pentru construcţia capacităţii umane şi instituţionale. 

Oferirea de produse şi servicii adecvate, la locul şi momentul potrivit, precum şi la costul cel mai scăzut 
reprezintă una din finalităţile unor concepte cum este Răspunsul Eficient pentru Consumator (ECR - 
Efficient Consumer Response) considerat o adevărată revoluţie culturală a industriei şi comerţului, un atuu 
pentru viitor - adaptat la sectorul distribuţiei de mărfuri. Iniţiată în SUA de către Food Marketing Institute şi 
bazată pe experienţa Wal - Mart Stores/ Procter&Gamble, ECR (Răspuns Eficient pentru Consumator) 
reprezintă o strategie de parteneriat industrie-comerţ. 

* Răspunsul Eficient pentru Consumator (ECR) „nu este un instrument pe care-l cumperi, ci o filozofie 
pe care o dobândeşti. ECR este o nouă strategie de parteneriat producători - distribuitori / - consumatori şi 
permite realizarea obiectivului comun al minimizării costurilor, stocurilor şi termenului de răspuns la o 
cerere a punctului de vânzare, ameliorând calitatea serviciilor ”. 

în actualul context al pieţei internaţionale (marcat de consum în stagnare, suprasegmentare şi abundenţă a 
ofertei), nimeni nu-şi poate permite să nu procedeze la identificarea şi utilizarea instrumentelor permiţând 
adaptarea ofertei la cerere, optimizarea lanţului logistic şi comercial devenind esenţială. în sectorul distribuţiei 
un produs nevândut din cauza unei rupturi de stoc sau a unei suprastocări constituie un defect.Instabilitatea 
relaţiilor dintre diferiţi parteneri comerciali este considerată a fi principala cauză de ineficacitate în lanţul 
logistic şi comercial. în obţinerea avantajului competitiv, managementul logisticii are rol strategic. 

Ca forum de identificare şi documentare a celor mai bune practici de reducere a costurilor totale, a 
stocurilor şi activelor corporale, de asigurare a satisfacţiei prin îmbunătăţirea serviciilor şi oferirea de produse 
de calitate superioară, disponibile în orice moment şi în sortiment variat, ECR a stimulat toate reuniunile de 
mase critice de profesionişti la nivel naţional în Germania, Franţa, Italia, Spania etc. şi recent în Polonia şi 
Cehia, ca asociaţii de întreprinderi din industrie şi comerţ. (De exemplu în Polonia, au intrat în ecuaţia 
parteneriatului importanţi detailişti - TESCO, PHSSA, MAKRO - şi producători - Coca Cola, Unilever, 
Henkel - beneficiind de consultanţa Prince Waterhouse Coopers Olanda). 

* Prin urmare, putem vorbi de o misiune a ECR a lucra împreună pentru a satisface mai bine 
dorinţele consumatorilor, rapid şi cu costuri scăzute” şi un rol naţional - „a lucra în profunzime asupra 
ansamblului lanţului de comercializare şi aprovizionare pentru a genera un mai bun răspuns la nevoile 
consumatorilor ”. Totoodată, ECR are rolul de a ajuta întreprinderile în găsirea unor soluţii adaptate la piaţa 
naţională pe baza noilor tehnologii ale informaţiei (reflectarea asupra modurilor de lucru actuale, cercetarea 
cauzelor disfuncţiilor, identificarea apoi a bunelor practici care vor deveni viitoare standarde în acest sector de 
activitate. 

* Dat fiind faptul că, presiunea proceselor cum sunt globalizarea, realizarea uniunilor transnaţionale, 
scientizarea producţiei, extinderea reţelelor de diferite tipuri, creează mari inegalităţi între producători, pe de o 

parte, şi între aceştia şi grupuri de consumatori, pe de altă parte, consumatorii trebuie să devină acel 
interlocutor activ de piaţă, partener al producătorilor şi distribuitorilor. Rolul consumatorilor devine tot mai 
complex, comportamnetul acestora afcetând un număr crescând de organizaţii publice sau particulare, 
protecţia consuamtorilor, ca latură a protecţiei sociale, dobândind formele unei mişcări generale, care 
militează pentru respectarea şi promovarea intereselor consumatorilor. 

• Consumatorii sunt însă protejaţi cu adevărat numai dacă operatorii economici existenţi pe piaţă pot 
dezvolta o concurenţă echilibrată şi transparentă, fiind respectat principiul egalităţii şanselor. Din punct de 
vedere al dreptului concurenţei, consumatorii sunt trataţi ca persoane apte să judece ceea ce esteconform 
propriilor lor interese: ei nu sunt scutiţi de ceea ce trebuie să înveţe şi nu sunt exoneraţi de erorile lor. Tocmai 
de aceea o problemă deosebită pentru mediul concurneţial o constituie ignoranţa consumatorilor, deoarece, 
chiar dacă există o piaţă concurenţială, consumatorii pot să nu beneficieze de informaţie sau experienţă pentru 
a face alegeri utile între concurenţi. în asemenea cazuri, cea mai bună soluţie este educarea consumatorilor, 
care trebuie să-şi facă auzită vocea tot mai mult, urmărind cu consecvenţă un nivel ridicat de sănătate şi 
securitate, precum şi respectarea totală a intereselor economice. 

Consumatorii trebuie să rămână în centrul tuturor preocupărilor: toţi suntem consumatori, veritabili 
gestionari ai nevoilor noastre, economi cu banii, timpul şi energia şi sperând într-o mai bună calitate a vieţii, în 
contextul armonizării relaţiei mediu-creştere economică. De aceea apare ca evidentă necesitatea existenţei 
unei strategii la nivel naţional de implementare a unor concepte, mecanisme, proceduri care să permită o 
integrare competitivă şi ECR poate da unele soluţii la aceste preocupări, întrucît: 

• ECR a dat naştere unei practici de audit a proceselor, implicând în acelaşi timp pe furnizori şi 
distribuitori într-un efort de colaborare strânsă pentru a optimiza gestiunea lanţurilor de aprovizionare; 

• ECR permite concurenţilor direcţi să coopereze, împărtăşindu-şi informaţii considerate în mod 
normal confidenţiale; 

• Obiectivul comun este de a îmbunătăţi satisfacţia consumatorului graţie unei eficacităţi crescute; 
pentru a ajunge la acest obiectiv sunt reduse costurile care nu generează nici o valoare adăugată şi se 
optimizează lanţul logistic comercial; 

• ECR este un proces de ucenicie lung şi complex implicând logistică, marketing, sisteme de informaţie 
şi tehnologie adecvată. 

Analiza raporturilor care se stabilesc între cele două categorii de persoane, într-un cadru lărgit al 
relaţiilor furnizori-consumatori se poate finaliza cu un efect pozitiv sau negativ generat de produsele şi 
serviciile oferite spre vânzare. Fiecare contract cu un client reprezintă pentru societăţile comerciale o 

oportunitate de a-şi consolida imaginea, deoarece interacţiunea cu clienţii reprezintă principalul criteriu ce le 
diferenţiază pe piaţă. 

In ciuda tuturor problemelor, obiectivele fundamentale rămân aceleaşi pentru toate societăţile 
comerciale: atragerea de noi clienţi, menţinerea segmentului de piaţă existent sau consolidarea lui şi creşterea 
cifrei de afaceri şi prin dezvoltarea serviciilor oferite. 

Dacă vânzarea este una dintre cele mai răspândite activităţi din lume, “meseria” de client nu este 
deloc simplă ci se poate dovedi chiar mai complicată decât cea de ofertant pentru că un client trebuie să-si 
cunoască perfect interesele şi să decidă alegerea ofertantului capabil să răspundă cel mai bine doleanţelor sale. 

Pentru a înţelege conceptul de piaţă în toată complexitatea lui, este necesară “cunoaşterea aspectelor 
relevante legate de clienţi, furnizori, concurenţă sau a relaţiilor acestora cu cei care lucrează în alte domenii, 
cu impact asupra afacerii în cauză”. 

O analiză sistematică a tuturor actorilor existenţi pe piaţă oferă managerilor posibilitatea identificării 
poziţiilor în acţiunile viitoare de dezvoltare, de creştere a nişei de piaţă şi a numărului de clienţi sau de mărire 
a profitului net pe unitatea de produs. Condiţiile ambientale de realizare a actului de vânzare - cumpărare au 
un caracter mult prea dinamic ca să permită monitorizarea, în baza cunoştinţelor acumulate, a unei situaţii, 
pentru o perioadă prea mare de timp. 

Capacitatea de adaptare la cerinţele pieţei, îmbunătăţirea permanentă a strategiilor privind atragerea 
unor noi clienţi reprezintă modul în care orice firmă comercială reuşeşte să convingă asupra dimensiunii şi 
puterii ei de înţelegere a fenomenelor economice. Acest lucru nu este posibil fără respectarea unor principii 
de bază menite să guverneze, din umbră, derularea activităţii de vânzări. 

1. Abordarea clientului în manieră profesională. Indiferent de tipul de client cu care are de-a face, 
reprezentantul forţelor de vânzare trebuie să creeze posibilitatea începerii şi susţinerii unui dialog bazat pe o 
reală comunicare care, dezvoltată eficient, poate genera “debordarea” spiritului afacerilor în favoarea 
adevărului şi a reuşitei depline. In prezent s-a ajuns în stadiul în care specialiştii consideră comunicarea ca pe 
o a şasea funcţie a organizaţiei. Mai precis o funcţie care le subordonează pe celelalte toate deoarece de modul 
în care se comunică depind construirea şi punerea în valoare a imaginii, stabilirea de bune relaţii cu partenerii 
şi reuşita contractelor cu clienţii. 

2. Orientarea către client este considerată astăzi vitală pentru supravieţuire. Analiza - prin mijloace 
specifice - a reacţiilor pieţei sub forma unui anumit comportament de cumpărare, de consum sau utilizare ori 
de adaptare a unui nou produs sau serviciu devine indispensabilă într-o perioadă în care mutaţiile structurale 
de un dinamism fără precedent, determinăa transformări radicale în strategia pe termen lung a tuturor 
societăţilor comerciale. 

3. Adaptarea structurilor organizatorice la noile cerinţe, extinderea gradată a clientelei doar pe 
măsura asigurării în reţea a nivelurilor cerute de automatizare, eficienţă, calitate trebuie să ţină seama de 

faptul de “pierderea unui client poate să nu fie importantă, cele nouă persoane cărora el le împărtăşeşte 
insatisfacţiile sale contează”. 

4. Menţinerea legăturilor de parteneriat personalizate, accesul global la produse şi informaţii, 
adaptarea permanentă la specificul clientului, identificarea şi minimizarea riscurilor personale şi financiare 
trebuie percepute la adevărata lor valoare atât de ofertant cât şi de client. In acest fel motivaţia dezvoltării 
relaţiei ofertant - client va fi influenţată pozitiv şi se va concretiza în îndeplinirea obiectivelor programelor 
de dezvoltare implementate. 

5. Sporirea gradului de integrare a pieţelor va contribui la creşterea cererii de infomaţii referitoare 
la credibilitate şi securitizare. In condiţiile unei concurenţe acerbe, ale dezintermedierii şi expansiunii 
creditelor acordate de instituţii financiare terţe se vor inventa noi produse şi servicii, se vor extinde 
activităţile şi se va acţiona în sensul creşterii calităţii oricăror operaţiuni executate pe piaţă. 

6. Menţinerea unei stări permanente de transpareţă în modul în care se iau deciziile în afacere, a 
felului cum se gestionează riscul şi nu în ultimul rând a structurii manageriale va facilita înţelegerea 
tendinţelor pieţelor şi a evoluţiei fiecărei societăţi în parte dar şi a evaluării gradului lor de soliditate. 
Adevăraţii vânzători sunt cei care câştigă sistematic încrederea absolută a clienţilor lor, fără a-i trata ca pe 
nişte adversari ci asigurându-se mereu că vor câştiga în toate tranzacţiile. Ei fac permanent tot ce le stă în 
putinţă să găsească soluţii, să creeze ocazii şi, în general, să-şi mulţumească clientul prin vânzare fără a-şi 
precupeţi eforturile. 

Pentru orice societate comercială, reconsiderarea globală a activităţii se impune de la sine şi implică 
identificarea şi asumarea de noi sarcini privind maniera de organizare a societăţii 12 , numărul optim de salariaţi 
afectaţi vânzării şi integrarea lor în activitatea generală a societăţii. 


12 Exigenţele clienţilor- noi provocări pentru detailişti 

Deoarece numeroase produse autohtone răspund 12 unui mediu cultural şi industrial care este posibil să nu se potrivească în exterior, informarea şi 
educarea consumatorilor în legătura cu utilitatea, modul de întrebuinţare şi calităţile produselor se poate dovedi necesară. Pentru companiile mici şi 
mijlocii, modalitatea cea mai eficientă de a-şi face publicitate (din punctul de vedere al costurilor) este aceea de a-şi publica profilul comercial într-una 
dintre revistele de specialitate existente pe piaţa respectivă. Numai marile companii multinaţionale îşi pot permite să facă reclamă în marile cotidiene 
sau la TV. Tipul de publicitate care se vinde bine în exterior este cel axat pe imaginea produsului sau pe inducerea bunei dispoziţii; Sunt considerate de 
prost gust spoturile publicitare prea explicative, cele orientate agresiv spre vânzare precum şi cele comparative sau combative. Publicitatea de tranzit 
reprezintă un alt mijloc de publicitate în masă. Afişele publicitare plasate în vagoanele trenurilor, în autobuze sau în staţii, foile volante atârnate, afişele 
înrămate sau lipite impun iniţierea obligatorie a relaţiilor cu marile companii de publicitate. Conectarea la circuitul evenimentelor cu profil comercial 
din capitala ţării respective şi din marile regiuni economice şi centrele industriale unde au loc conferinţe internaţionale, seminarii şi târguri organizate 
la care participă factori de decizie din întreaga zonă reprezintă un alt element cheie pentru exportatorii de bunuri şi servicii. 

V Stabilirea preţului unui produs 

Acceptarea unui produs se bazează, în general, pe caracteristicile şi calitatea produsului, pe serviciile adiacente şi pe preţ. în condiţiile actuale 
consumatorii caută produse mai convenabile chiar dacă, uneori, ei sunt înclinaţi să plătească mai mult pentru o calitate superioară. 

Adaosurile din lanţul de distribuţie fac adesea ca preţurile mărfurilor importate să atingă niveluri necompetitive cu produsele autohtone, chiar 
dacă preţul la intrare al produselor străine este comparabil sau mai mic. Produsele care concurează pe baza imaginii lor pot suferi, la rândul lor, un 
impact negativ dacă sunt vândute ieftin întrucât aceasta le ieftineşte imaginea în viziunea consumatorilor din ţara respectivă. în stabilirea unui preţ de 
export este, de asemenea, important să fie luate în consideraţie costurile pe care exportatorul urmează să şi le asume pe noua piaţă. 

In Japonia 12 , de exemplu, producătorii de bunuri de consum fixau înainte preţurile pentru fiecare nivel al canalului de distribuţie şi asigurau 
respectarea acestora prin sisteme complicate de rabaturi comerciale. în prezent acest sistem de menţinere a preţurilor este supus unor puternice presiuni 
din partea : ► consumatorilor, care solicită preţuri mai joase ; ► Japan Fair Trade Commision care investighează practicile comerciale neloiale ; ► 
producătorilor pentru care rabaturile masive devin din ce în ce mai împovărătoare. 

V Serviciile cu vânzarea şi sprijinirea clienţilor 

In noua abordare a activităţii comerciale asistenţa şi serviciile oferite (înaintea, în timpul şi post vânzare) sunt considerate parte a produsului vândut. 
Implicarea directă, legată de risc, antrenează aceleaşi reflexe de cercetare a informaţiilor. Există trei aspecte cu privire la răspunsul cumpărătorului faţă 
de stimulii percepuţi: 

1. un prim nivel de cunoaştere şi de informare: consumatorul a luat deja cunoştinţă cu produsul, graţie notorietăţii sale şi atunci răspunsul dat este 
cognitiv', 

2. un al doilea nivel de manifestare a opiniei: consumatorul ia cunoştinţă de imaginea prietenoasă a produsului, a ambalajului, şi va da un răspuns 
afectiv; 

3. al treilea nivel în formare: când cumpărătorul decide dacă va cumpăra sau nu, caz în care va pleca în altă parte şi va alege alt produs sau o altă 
marcă. 

Studierea acestor aspecte ale răspunsurilor cognitiv, afectiv şi conativ, comportamental va permite obţinerea de informaţii preţioase despre 
cumpărător cu privire la: ►sursele sale de informare; ►gradul de cunoaştere; ►de memorizare; ►atitudinile şi opiniile; ►percepţia; ►motivaţiile; 
► frânele; ► criteriile de alegere; ►procesul de decizie. 

Cei ce se ocupă de marketing ştiu că cele trei niveluri care compun răspunsul cumpărătorului sunt întotdeauna prezente chiar dacă ordinea poate fi 
alta. Sunt de fapt posibile mai multe combinaţii, în funcţie de categoria şi situaţia de cumpărare. 

